b'\n_START_ARTICLE_\nIvan Bla\xc5\xbe R\xc3\xb6ck\n_START_SECTION_\n\xc5\xbdivljenje\n_START_PARAGRAPH_\nIvan Bla\xc5\xbe R\xc3\xb6ck se je rodil 11. 11. 1914 v \xc5\xa0o\xc5\xa1tanju, kjer je pre\xc5\xbeivel mladostni\xc5\xa1ka leta in opravil osnovno \xc5\xa1olanje. Temu je sledilo \xc5\xa1olanje na gimnaziji v Celju, leta 1932 pa je za\xc4\x8del \xc5\xa1tudirati medicino, sprva v Ljubljani, kjer je bil leta 1937 izvoljen za predsednika Dru\xc5\xa1tva medicincev, po letu 1939 je \xc5\xa1tudij nadaljeval v Zagrebu, kjer je postal predsebnik Akademskega dru\xc5\xa1tva Triglav v Zagrebu. Tekom \xc5\xa1tudija je bil ve\xc4\x8dkrat zaprt, saj se je \xc5\xbee leta 1932 v\xc4\x8dlanil v Komunisti\xc4\x8dno partijo, ob okupaciji in razkosanju Slovenije je pa kot \xc4\x8dlank PK KPS za severno Slovenijo organiziral NOB na \xc5\xa0tajerskem. 30. oktobra 1941 je bil ujet in aretiran v Celju, 6. marca 1942 pa ustreljen v Mariboru.'